Einar Vigfússon , bóndi og útskurðarmeistari í Árborg í Manitoba í Kanada , andaðist 7. september síðastliðinn , 86 ára að aldri , eftir langa og stranga glímu við krabbamein . Einar fæddist 10. mars 1933 . Hann átti rætur að rekja til Hornafjarðar í föðurætt og til Skagafjarðar í móðurætt . Móðurafi hans og -amma fluttu með föður hans ungan til Vesturheims um 1900 . Útskurður Einars vakti víða athygli . Hann hélt sýningar bæði heima og erlendis , meðal annars nokkrar á Íslandi , og vann til fjölda verðlauna fyrir handbragðið . Hann var með nokkur námskeið í útskurði fugla á Íslandi frá 2006 . Þau hjón Einar og Rósalind voru burðarásar í samfélagi Vestur-Íslendinga í Manitoba og láta mun nærri að flestir hópar Íslendinga sem hafa heimsótt Manitoba frá aldamótum nokkur þúsund manns , hafi sótt hjónin Einar og Rosalind heim , þar sem hann hefur sýnt gestum gripi sína og frætt þá um listina . Öllum var boðið upp á kaffi og með því , sem er makalaust með þennan mikla fjölda gesta . Tóku þau hjónin síðast á móti hópi fólks í ágúst sem leið . Einar lætur eftir sig eiginkonuna Rósalind , tvo syni og fjögur barnabörn . Gert er ráð fyrir að útför hans verði í lok mánaðarins .